ddrg/super_eurlex huggingface dataset:
Rettens dom af 29. november 2018 — WL mod ERCEA

(Sag T-493/17) (1)

((Personalesag - kontraktansatte - administrativ undersøgelse - forlængelse af prøvetiden - forberedende akt - afskedigelse - meddelelse af afskedigelsen ved e-mail - klagefrist - begyndelsestidspunkt - afvisning - overholdelse af væsentlige formforskrifter - afgørelse om afskedigelse ved prøvetidens udløb - brud på tillidsforhold - ansvar - anmodning om afholdelse af retsmøde fremsat i stævningen og ikke gentaget i overensstemmelse med procesreglementets artikel 6, stk.2))

(2019/C 44/46)

Processprog: italiensk

Parter

Sagsøger: WL (ved advokat F. Elia)

Sagsøgt: Forvaltningsorganet for Det Europæiske Forskningsråd (ERCEA) (ved F. Sgritta og M. Chacón Mohedano, som befuldmægtigede, bistået af advokat A. Dal Ferro)

Sagens genstand

Søgsmål støttet på artikel 270 TEUF med påstand om, for det første, annullation af ERCEA’s afgørelse om afskedigelse, meddelt mundtligt til sagsøgeren den 10. januar 2017, om øjeblikkelig genoprettelse af ansættelsesforholdet og om, at ERCEA tilpligtes at betale alle de i mellemtiden forfaldne lønudbetalinger, for det andet, annullation af ERCEA’s afgørelse af 28. oktober 2016 om forlængelse af sagsøgerens prøvetid og om, at det fastslås, at denne prøvetid ikke eksisterede fra den 1. november 2016, for det tredje, annullation af de retsakter, som indgår i en administrativ undersøgelse foretaget af Kommissionens Kontor for Undersøgelser og Disciplinære Foranstaltninger (IDOC) og af denne undersøgelses rapport af 7. november 2016 samt om, at ERCEA tilpligtes at fjerne den nævnte undersøgelse fra det personaleadministrative it-system og fra alle de øvrige databaser, som findes i Den Europæiske Unions institutioner, for det fjerde, annullation af ERCEA’s afgørelse om afskedigelse af 22. december 2016, som sagsøgeren modtog den 24. januar 2017, om øjeblikkelig genoprettelse af ansættelsesforholdet og om, at ERCEA tilpligtes at betale erstatning for det tab, som udgøres af de forfaldne lønudbetalinger siden datoen for afskedigelsen og indtil offentliggørelsen af dommen eller om, såfremt der ikke sker genansættelse i stillingen, at EREA tilpligtes at erstatte det tab, som består i løntabet indtil kontraktens udløb og som beløber sig til 39 000 EUR og, for det femte og under alle omstændigheder, at ERCEA tilpligtes at betale sagsøgeren et beløb på 300 000 EUR i erstatning, eller et andet større eller mindre beløb, som Retten finder passende, for den alvorlige skade på sagsøgerens image og på sagsøgerens personlige og professionelle omdømme.

Konklusion

1) Forvaltningsorganet for Det Europæiske Forskningsråd (ERCEA) frifindes.

2) WL betaler sagsomkostningerne.

(1) EUT C 318 af 25.9.2017.
Rettens dom af 22. november 2018 — Buck-Chemie mod EUIPO — Henkel (Bloc nettoyant pour toilettes)

(Sag T-296/17) (1)

([EF-design - ugyldighedssag - registreret EF-design, der gengiver en toiletfrisker - ugyldighedsgrund - individuel karakter - artikel 25 i forordning (EF) 6/2002])

(2019/C 35/25)

Processprog: tysk

Parter

Sagsøger: Buck-Chemie GmbH (Herrenberg, Tyskland) (ved advokaterne C. Schultze, J. Ossing, R.D. Härer, C. Weber, H. Ranzinger, C. Brockmann og C. Gehweiler)

Sagsøgt: Den Europæiske Unions Kontor for Intellektuel Ejendomsret (EUIPO) (ved S. Hanne, som befuldmægtiget)

Den anden part i sagen for appelkammeret ved EUIPO og intervenient ved Retten: Henkel AG & Co. KGaA (Düsseldorf, Tyskland)

Sagens genstand

Søgsmål anlagt til prøvelse af afgørelse truffet den 8. marts 2017 af tredje Appelkammer ved EUIPO (sag R 2113/2015-3) vedrørende en ugyldighedssag mellem Buck-Chemie og Henkel.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Buck-Chemie GmbH bærer sine egne omkostninger og betaler de af EUIPO og Henkel AG & Co. KGaA afholdte omkostninger, herunder de nødvendige udgifter afholdt i forbindelse med sagens behandling for appelkammeret ved EUIPO.

(1) EUT C 239 af 24.7.2017.
C 72/28

Rettens dom af 11. december 2018 — Arca Capital Bohemia mod Kommissionen

(Sag T-440/17) (1)

((Aktindsigt - forordning (EF) nr. 1049/2001 - dokumenter vedrørende en procedure for kontrol af statsstøtte - afslag på aktindsigt - undtagelse vedrørende beskyttelsen af tredjemands forretningsmæssige interesser - undtagelse vedrørende beskyttelsen af formålet med inspektioner, undersøgelser og revision - generel formodning for fortrolighed - forpligtelse til at foretage en konkret og individuel undersøgelse - mere tungtvejende offentlig interesse))

(2019/C 72/35)

Processprog: engelsk

Parter

Sagsøger: Arca Capital Bohemia a.s. (Prag, Den Tjekkiske Republik) (ved advokat M. Nedelka)

Sagsøgt: Europa-Kommissionen (ved A. Bouchagiar og A. Buchet, som befuldmægtigede)

Sagens genstand

Søgsmål i henhold til artikel 263 TEUF om annullation af dels den afgørelse, der er indeholdt i Kommissionens svar af 15. marts 2017 på den oprindelige begæring om aktindsigt i dokumenter hidrørende fra en procedure for kontrol af statsstøtte, dels Kommissionens afgørelse C(2017) 3130 final af 4. maj 2017 om afslag på aktindsigt

Konklusion

1) Europa-Kommissionen frifindes.

2) Arca Capital Bohemia a.s. betaler sagsomkostningerne.

(1) EUT C 347 af 16.10.2017.
C 72/29

Rettens dom af 6. december 2018 — Fifth Avenue Entertainment mod EUIPO — Commodore Entertainment (THE COMMODORES)

(Sag T-459/17) (1)

((EU-varemærker - indsigelsessag - ansøgning om EU-ordmærket THE COMMODORES - ældre ikke-registreret tegn Commodores - artikel 8, stk. 4, i forordning (EF) nr. 207/2009 [nu artikel 8, stk. 4, i forordning (EU) 2017/1001] - relativ registreringshindring - henvisning til national ret vedrørende det ældre varemærke - regler om utilbørlig udnyttelse (action for passing off))

(2019/C 72/37)

Processprog: engelsk

Parter

Sagsøger: Fifth Avenue Entertainment LLC (Orlando, Florida, De Forenede Stater) (ved barrister B. Brandreth og advokat D. Cañadas Arcas)

Sagsøgt: Den Europæiske Unions Kontor for Intellektuel Ejendomsret (ved H. O’Neill og S. Bonne, som befuldmægtigede)

Den anden part i sagen for appelkammeret ved EUIPO og intervenient ved Retten: Commodore Entertainment Corp. (Saint Paul, Minnesota, De Forenede Stater) (ved J. Mellor, QC, og solicitor J. Whelan)

Sagens genstand

Søgsmål anlagt til prøvelse af afgørelse truffet den 22. maj 2017 af Femte Appelkammer ved EUIPO (sag R 851/2016-5) vedrørende en indsigelsessag mellem Commodore Entertainment og Fifth Avenue Entertainment.

Konklusion

1) Afgørelsen truffet den 22. maj 2017 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 851/2016-5) annulleres.

2) EUIPO bærer sine egne omkostninger og betaler de af Fifth Avenue Entertainment LLC afholdte omkostninger.

3) Commodore Entertainment Corp. bærer sine egne omkostninger.

(1) EUT C 309 af 18.9.2017.
1)

Europa-Kommissionens afgørelse af 7. marts 2017 om udelukkelse af GE.CO. P. Generale Costruzioni e Progettazioni SpA fra deltagelse i procedurer for indgåelse af kontrakter og fra tildeling af støtte finansieret af Unions almindelige budget samt fra deltagelse i procedurer for tildeling af midler inden for rammerne af Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond og om påbud om offentliggørelse af denne udelukkelse på Kommissionens hjemmeside annulleres.
Rettens dom af 6. december 2018 — Portugal mod Kommissionen

(Sag T-22/17) (1)

([ELFUL - udgifter udelukket fra EU-finansiering - udgifter afholdt af Portugal - artikel 31, stk. 4, litra c), i forordning (EF) nr. 1290/2005 - manglende bevis for en begrundet og rimelig tvivl - hovedkontroller - støttekontroller])

(2019/C 72/28)

Processprog: portugisisk

Parter

Sagsøger: Den Portugisiske Republik (ved P. Estêvão, L. Inez Fernandes, M. Figueiredo og J. Saraiva de Almeida, som befuldmægtigede)

Sagsøgt: Europa-Kommissionen (ved B. Rechena, A. Sauka og D. Triantafyllou, som befuldmægtigede)

Sagens genstand

Påstand støttet på artikel 263 TEUF om annullation af Kommissionens gennemførelsesafgørelse (EU) 2016/2018 af 15. november 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2016, L 312, s. 26), for så vidt som de af Den Portugisiske Republiks kompetente betalingsorgan udbetalte beløb på i alt 1 990 810,30 EUR, der skal afholdes af ELFUL, udelukkes fra EU-finansiering.

Konklusion

1) Europa-Kommissionen frifindes.

2) Den Portugisiske Republik betaler sagsomkostningerne.

(1) EUT C 104 af 3.4.2017.
Rettens dom af 12. december 2018 — Mubarak mod Rådet

(Sag T-358/17) (1)

((Fælles udenrigs- og sikkerhedspolitik - restriktive foranstaltninger på baggrund af situationen i Egypten - indefrysning af midler - formål - kriterier for opførelse af omfattede personer - opretholdelse af udpegelsen af sagsøgeren på listen over omfattede personer - faktuelt grundlag - ulovlighedsindsigelse - retsgrundlag - proportionalitet - ret til en retfærdig rettergang - uskyldsformodning - princippet om god forvaltning - retlig fejl - åbenbart urigtigt skøn - ejendomsret - ret til forsvar - ret til en effektiv domstolsbeskyttelse))

(2019/C 72/33)

Processprog: engelsk

Parter

Sagsøger: Mohamed Hosni Elsayed Mubarak (Kairo, Egypten) (ved B. Kennelly, QC, barrister J. Pobjoy samt solicitors G. Martin, M. Rushton og C. Enderby Smith)

Sagsøgt: Rådet for Den Europæiske Union (først ved J. Kneale og M. Veiga, derefter ved J. Kneale og A. Sikora-Kalėda, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af for det første Rådets afgørelse (FUSP) 2017/496 af 21. marts 2017 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten (EUT 2017, L 76, s. 22), for det andet Rådets gennemførelsesforordning (EU) 2017/491 af 21. marts 2017 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten (EUT 2017, L 76, s. 10), for det tredje Rådets afgørelse (FUSP) 2018/466 af 21. marts 2018 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten (EUT 2018, L 78I, s. 3) og for det fjerde Rådets gennemførelsesforordning (EU) 2018/465 af 21. marts 2018 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten (EUT 2018, L 78I, s. 1), for så vidt som disse retsakter finder anvendelse på sagsøgeren.

Konklusion

1) Rådet for Den Europæiske Union frifindes.

2) Mohamed Hosni Elsayed Mubarak bærer sine egne omkostninger og betaler de af Rådet afholdte omkostninger.

(1) EUT C 239 af 24.7.2017.
Rettens dom af 12. december 2018 — SH mod Kommissionen

(Sag T-283/17) (1)

((Personalesag - tjenestemænd - løn - familietillæg - artikel 2, stk. 2, tredje punktum, i bilag VII til tjenestemandsvedtægten - begrebet »barn, over for hvem der består forsørgerpligt« - dom om værgemål baseret på lovgivningen i en tredjestat om beskyttelse af mindreårige - afvisning af at tildele børn under værgemål status af børn, over for hvem der består forsørgerpligt - ligebehandling - ret til uddannelse - barnets tarv))

(2019/C 72/32)

Processprog: fransk

Parter

Sagsøger: SH (ved advokat N. de Montigny)

Sagsøgt: Europa-Kommissionen (først ved M. Mensi, T. S. Bohr og A.-C. Simon, derefter ved Bohr og G. Berscheid, som befuldmægtigede)

Intervenienter til støtte for sagsøgte: Europa-Parlamentet (ved J. Steele og M. Windisch, som befuldmægtigede) og Rådet for Den Europæiske Union (ved M. Bauer og R. Meyer, som befuldmægtigede)

Sagens genstand

Søgsmål støttet på artikel 270 TEUF med påstand om annullation af Kommissionens afgørelse af 13. juli 2016, hvorved ansættelsesmyndigheden afslog at forlænge udbetalingen af børnetilskud til sagsøgeren samt, om fornødent, af denne institutions afgørelse af 3. februar 2017 om afslag på sagsøgerens klage af 5. oktober 2016.

Konklusion

1) Europa-Kommissionen frifindes.

2) SH betaler sagsomkostningerne.

3) Europa-Parlamentet og Rådet for Den Europæiske Union bærer deres egne omkostninger.

(1) EUT C 231 af 17.7.2017.
Rettens dom af 23. november 2018 — Foundation for the Protection of the Traditional Cheese of Cyprus named Halloumi mod EUIPO — Papouis Dairies (fino)

(Sag T-416/17) (1)

([EU-varemærker - indsigelsessag - ansøgning om EU-figurmærket fino Cyprus Halloumi Cheese - det ældre EU-kollektivordmærke HALLOUMI - relativ registreringshindring - lighed mellem tegnene - Artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]])

(2019/C 44/43)

Processprog: engelsk

Parter

Sagsøger: Foundation for the Protection of the Traditional Cheese of Cyprus named Halloumi (Nicosia, Cypern) (ved S. Malynicz, QC og solicitor V. Marsland)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Gája og D. Walicka, som befuldmægtigede)

Den anden part i sagen for appelkammeret ved EUIPO og intervenient ved Retten: Papouis Dairies Ltd (Nicosia) (ved advokat N. Korogiannakis)

Sagens genstand

Søgsmål anlagt til prøvelse af afgørelse truffet den 20. april 2017 af Fjerde Appelkammer ved EUIPO (sag R 2759/2014-4) vedrørende en indsigelsessag mod Foundation for the Protection of the Traditional Cheese of Cyprus named Halloumi og Papouis Dairies.

Konklusion

1) Afgørelsen truffet den 20. april 2017 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 2759/2014-4) vedrørende en indsigelsessag mod Foundation for the Protection of the Traditional Cheese of Cyprus named Halloumi og Papouis Dairies Ltd annulleres.

2) EUIPO bærer sine egne omkostninger og betaler de af Protection of the Traditional Cheese of Cyprus named Halloumi afholdte omkostninger.

3) Papouis Dairies bærer sine egne omkostninger.

(1) EUT C 277 af 21.8.2017.
1)

Afgørelse truffet den 20. januar 2017 af Andet Appelkammer ved Den Europæiske Unions Kontor for Intellektuel Ejendomsret (EUIPO) (sag R 1081/2016-2) annulleres, for så vidt som der deri blev givet afslag på klagen over annullationsafdelingens afgørelse om at afslå begæringen om, at EU-ordmærket FUNNY BANDS blev erklæret ugyldigt, for »ædle metaller og legeringer heraf samt varer af ædle metaller eller varer overtrukket hermed og ikke indeholdt i andre klasser; juvelerarbejder, smykker; ringe (smykker); ringe (smykker); armbånd (smykker); halssmykker; nøgleringe (nipsgenstande)«, der henhører under klasse 14, »kautsjuk, guttaperka, gummi og varer fremstillet af dette materiale og ikke indeholdt i andre klasser; slanger, dog ikke af metal; gummiringe; gummi, rå eller halvforarbejdet; strenge af gummi«, der henhører under klasse 17, og »engros- og detailsalg af ædle metaller og legeringer heraf og varer fremstillet af disse materialer eller overtrukket hermed, juvelerarbejder, smykker, ringe (smykker), ringe (smykker), armbånd (smykker), halsringe (smykker), kautsjuk, guttaperka, gummi og varer fremstillet af dette materiale, bøjelige rørslanger, ikke af metal«, der henhører under klasse 35.
C 93/50

Rettens dom af 10. januar 2019 — RY mod Kommissionen

(Sag T-160/17) (1)

([Personalesag - midlertidigt ansatte - artikel 2, litra c), i ansættelsesvilkårene for de øvrige ansatte - kontrakt på ubestemt tid - afskedigelse - brud på tillidsforholdet - ret til at blive hørt - bevisbyrde])

(2019/C 93/62)

Processprog: fransk

Parter

Sagsøger: RY (først ved advokaterne J.-N. Louis og N. de Montigny, derefter ved advokat J.-N. Louis)

Sagsøgt: Europa-Kommissionen (ved G. Berscheid og L. Radu Bouyon, som befuldmægtigede)

Sagens genstand

Søgsmål støttet på artikel 270 TEUF med påstand om annullation af Kommissionens afgørelse af 27. april 2016 om opsigelse af sagsøgerens kontrakt på ubestemt tid.

Konklusion

1) Kommissionens afgørelse af 27. april 2016 om opsigelse af RY’s kontrakt på ubestemt tid annulleres.

2) Europa-Kommissionen betaler sagsomkostningerne.

(1) EUT C 144 af 8.5.2017.
C 93/55

Rettens dom af 14. december 2018 — UR mod Kommissionen

(Sag T-761/17) (1)

((Personalesag - almindelig udvælgelsesprøve - meddelelse om udvælgelsesprøve EPSO/AD/322/16 med henblik på ansættelse af administratorer inden for revision (AD 5/AD 7) - adgangsbetingelse - krævet eksamensbevis - ikke opført på reservelisten - begrundelsespligt - åbenbart urigtigt skøn - vedtægtens artikel 27, stk. 1))

(2019/C 93/69)

Processprog: fransk

Parter

Sagsøger: UR (ved advokaterne S. Orlandi og T. Martin)

Sagsøgt: Europa-Kommissionen (ved P. Mihaylova og B. Mongin, som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen af 11. august 2017 fra udvælgelseskomitéen for udvælgelsesprøven EPSO/AD/322/16, truffet efter en fornyet gennemgang, om ikke at opføre sagsøgeren på reservelisten for denne udvælgelsesprøve.

Konklusion

1) Europa-Kommissionen frifindes.

2) UR betaler sagsomkostningerne.

(1) EUT C 32 af 29.1.2018.
C 93/53

Rettens dom af 14. december 2018 — UC mod Parlamentet

(Sag T-572/17) (1)

((Personalesag - tjenestemænd - forfremmelse - forfremmelsesåret 2015 - bedømmelsesrapport - tildeling af forfremmelsespoint - begrundelsespligt - ret til kontradiktion - åbenbart urigtigt skøn - ansvar - ikke-økonomisk skade))

(2019/C 93/66)

Processprog: fransk

Parter

Sagsøger: UC (ved advokat A. Tymen)

Sagsøgt: Europa-Parlamentet (ved J. Steele og J. Van Pottelberge, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af sagsøgerens bedømmelsesrapport for 2015, af afgørelsen om at tildele ham 2 forfremmelsespoint for samme år samt af afgørelsen om afslag på klagen, dels om erstatning af det ikke-økonomiske tab, som sagsøgeren angiveligt har lidt.

Konklusion

1) Europa-Parlamentet frifindes.

2) UC betaler sagsomkostningerne.

(1) EUT C 369 af 31.10.2017.
Rettens dom af 14. december 2018 — TP mod Kommissionen

(Sag T-464/17) (1)

((Personalesag - tjenestemænd - løn - lønindeholdelse - underholdsbidrag tildelt af en national retsinstans i forbindelse med en skilsmissesag - loyalt samarbejde med de nationale retsinstanser - bundet kompetence - vedtægtens artikel 24 - europæisk kodeks for god forvaltningsskik - regel om overensstemmelse - akt, der indeholder et klagepunkt - påstand om erstatning - overholdelse af den administrative procedure))

(2019/C 93/63)

Processprog: italiensk

Parter

Sagsøger: TP (ved advokat W. Limuti)

Sagsøgt: Europa-Kommissionen (ved G. Berscheid og R. Striani, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af Kommissionens afgørelse om at foretage en månedlig indeholdelse i sagsøgerens løn for et underholdsbidrag, som udbetales til hans tidligere ægtefælle til opfyldelse af en afgørelse afsagt af en italiensk retsinstans, dels om erstatning af et tab, som sagsøgeren angiveligt har lidt.

Konklusion

1) Europa-Kommissionen frifindes.

2) TP betaler sagsomkostningerne.

(1) EUT C 309 af 18.9.2017.
Rettens dom af 14. december 2018 — Torné mod Kommissionen

(Sag T-128/17) (1)

((Personalesag - tjenestemænd - ændring af vedtægten i 2014 - tjenestefrihed af personlige årsager - samtidig ansættelse som midlertidigt ansat - overgangsforanstaltninger vedrørende visse nærmere regler for beregning af pensionsrettigheder - ansøgning om foreløbig afgørelse - akt, der indeholder et klagepunkt - formålet med overgangsforanstaltningerne - anvendelse ratione personae - tiltrædelse af tjenesten))

(2019/C 93/61)

Processprog: fransk

Parter

Sagsøger: Isabel Torné (Algés, Portugal) (ved advokaterne S. Orlandi og T. Martin)

Sagsøgt: Europa-Kommissionen (først ved G. Berscheid og A.-C. Simon, derefter ved G. Berscheid og L. Radu Bouyon og endelig ved G. Berscheid og B. Mongin, som befuldmægtigede)

Intervenienter til støtte for sagsøgeren: Agenturet for Samarbejde mellem Energireguleringsmyndigheder (først ved S. Manessi, derefter ved P. Martinet, som befuldmægtigede, bistået af advokaterne S. Orlandi og T. Martin), Det Europæiske Agentur for Grænse- og Kystbevogtning (ved H. Caniard og S. Drew, som befuldmægtigede, bistået af advokaterne S. Orlandi og T. Martin), Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (ved M. Chiodi, som befuldmægtiget, bistået af advokaterne D. Waelbroeck og A. Duron), Det Europæiske Agentur for Søfartssikkerhed (ved S. Dunlop, som befuldmægtiget, bistået af advokaterne S. Orlandi og T. Martin), Den Europæiske Banktilsynsmyndighed (ved S. Giordano og J. Overett Somnier, som befuldmægtigede), Den Europæiske Værdipapirtilsynsmyndighed (ved A. Lorenzet og N. Vasse, som befuldmægtigede, bistået af advokaterne S. Orlandi og T. Martin) og Det Europæiske Asylstøttekontor (først ved W. Stevens, derefter ved M. Vitsa, som befuldmægtigede, bistået af advokat A. Duron)

Sagens genstand

Søgsmål støttet på artikel 270 TEUF med påstand om annullation af Kommissionens afgørelse om afslag på sagsøgerens ansøgning af 16. december 2015 om vedtagelse af en foreløbig afgørelse om fastsættelse af datoen for hendes tiltrædelse af tjenesten som omhandlet i overgangsbestemmelserne i bilag XIII til vedtægten for tjenestemænd i Den Europæiske Union vedrørende visse nærmere regler for beregning af pensionsrettigheder.

Konklusion

1) Europa-Kommissionens afgørelse af 16. april 2016, som blev stadfæstet ved skrivelsen fra Kontoret for »Forvaltning og Fastsættelse af Individuelle rettigheder« (PMO) af 29. april 2016, annulleres.

2) Kommissionen bærer sine egne omkostninger og betaler de af Isabel Torné afholdte omkostninger.

3) Agenturet for Samarbejde mellem Energireguleringsmyndigheder (ACER), Det Europæiske Agentur for Grænse- og Kystbevogtning (Frontex), Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA), Det Europæiske Agentur for Søfartssikkerhed (EMSA), Den Europæiske Banktilsynsmyndighed (EBA), Den Europæiske Værdipapirtilsynsmyndighed (ESMA) og Det Europæiske Asylstøttekontor (EASO) bærer hver deres egne omkostninger.

(1) EUT C 129 af 24.4.2017.
C 93/54

Rettens dom af 17. januar 2019 — Turbo-K International mod EUIPO — Turbo-K (TURBO-K)

(Sag T-671/17) (1)

((EU-varemærker - indsigelsessag - ansøgning om EU-ordmærket TURBO-K - de ældre ikke-registrerede varemærker TURBO-K - relativ registreringshindring - erhvervsmæssig brug af et tegn, som ikke kun har lokal betydning - artikel 8, stk. 4, i forordning (EF) nr. 207/2009 (nu artikel 8, stk. 4, i forordning (EU) 2017/1001) - søgsmål vedrørende utilbørlig udnyttelse i henhold til common law (action for passing off) - »goodwill«))

(2019/C 93/68)

Processprog: engelsk

Parter

Sagsøger: Turbo-K International Ltd (Birmingham, Det Forenede Kongerige) (ved barristers A. Norris og A. Muir Wood)

Sagsøgt: Den Europæiske Unions Kontor for Intellektuel Ejendomsret (ved H. O’Neill, som befuldmægtiget)

Den anden part i sagen for appelkammeret ved EUIPO og intervenient ved Retten: Turbo-K Ltd (Winchester, Det Forenede Kongerige) (ved advokat O. van Haperen, barrister T. St Quintin og solicitor E. Morris)

Sagens genstand

Søgsmål anlagt til prøvelse af afgørelse truffet den 14. juli 2017 af Andet Appelkammer ved EUIPO (sag R 2135/2016-2) vedrørende en indsigelsessag mellem Turbo-K og Turbo-K International.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Kontrasøgsmålet afvises.

3) Turbo-K International Ltd og Turbo-K Ltd bærer hver deres egne omkostninger og betaler hver halvdelen af de af EUIPO afholdte omkostninger.

(1) EUT C 424 af 11.12.2017.